Anunț cu privire la consultări publice privind elaborarea propunerilor la Planul de acțiuni al Guvernului pentru anii 2021- 2022 în domeniul ECONOMIE și ANTREPRENORIAT

Cu referire la executarea Deciziei Prim-ministrului Republicii Moldova nr.45 din 23 august 2021 cu privire la organizarea consultărilor publice în contextul elaborării proiectului Planului de acțiuni al Guvernului pentru anii 2021-2022 (PAG), Ministerul Economiei organizează consultări publice în domeniul Economiei și Antreprenoriatului.

Scopul consultărilor publice este de a prezenta și consulta cu părțile interesate viziunea strategică și obiectivele de dezvoltare pe termen mediu aferente domeniului economiei și antreprenoriatului, propuse spre realizare în perspectivă imediată și până la finele anului 2022.

Ședința va avea loc la data de **8 septembrie 2021**, începând cu **ora 09.00**, sala de ședințe a Guvernului, et. I, str. Mitropolit Gavriil Bănulescu-Bodoni, în condiții de respectare strictă a cerințelor și măsurilor de protecție, de control și combatere a infecției COVID-19 (locurile în sala de ședință sunt limitate). În acest context, încurajăm prezentarea propunerilor și obiecțiilor la adresele de e-mail: [ina.voicu@mei.gov.md](mailto:ina.voicu@mei.gov.md) și [ana.gribinet@mei.gov.md](mailto:ana.gribinet@mei.gov.md). Totodată, va fi asigurată transmisiunea live a consultărilor publice pe [www.privesc.eu](http://www.privesc.eu).

**Termen de prezentare a propunerilor: 08.09.2021.**

**Persoane responsabile:**

Ina Voicu (Șefă-adjunctă Direcția analiză, monitorizare și evaluare a politicilor), tel. 022 250 671, e-mail: [ina.voicu@mei.gov.md](mailto:ina.voicu@mei.gov.md)

Ana Gribineț, (consultantă principală Direcția analiză, monitorizare și evaluare a politicilor), tel 022 250 603, e-mail: [ana.gribineț@mei.gov.md](mailto:ana.gribineț@mei.gov.md)